
REFERAT DE APROBARE A PROIECTULUI DE HOTĂRÂRE ,
Privind trecerea din domeniul public al Municipiului Timişoara, în domeniul privat al Municipiului Timişoara a terenului aferent imobilului cu destinaţia de locuinţă, situat în Timişoara, str. Jules Verne nr. 5  înscris în CF nr. 435242 Timişoara, nr.top.1690/b/1/a/1/4/1


[bookmark: _Hlk128572913]Prin adresa nr. MTM2023-001490/08.02.2023, doamna Bilt Maria, în calitate de proprietar al imobilului-clădire situat în Timişoara str. Jules Verne nr. 5 înscris în CF nr. 435242 Timişoara (CF vechi 2324), nr.top. 1690/b/1/a/1/4/1, a solicitat trecerea din domeniul public al Municipiului Timişoara, în domeniul privat al Municipiului Timişoara a terenului aferent imobilului cu destinația de locuință, situat în Timişoara, str. Jules Verne nr. 5. 
Terenul este inclus în domeniul public al municipiului Timişoara, conform înscrisului în Cartea Funciară  nr. 435242 Timişoara (CF vechi 2324), nr.top. 1690/b/1/a/1/4/1.
Terenul înscris în CF nr. 435242 Timişoara (CF vechi 2324), nr.top. 1690/b/1/a/1/4/1, situat în Timișoara, str. Jules Verne nr. 5, a fost inclus în inventarul domeniului public al Municipiului Timișoara, atestat prin HG 849/2009 pozitia 4024 privind  atestarea domeniului public al județului Timiș, precum și al municipiilor, orașelor și comunelor din județul Timiș .
Dreptul de proprietate asupra imobilului-clădire a fost înscris în CF nr. 435242 Timișoara, conform Deciziei Civile nr. 2819/2022 pronunțată de către Curte de Apel Timișoara.
Având în vedere adresa MTM2023-1490/20.02.2023 a Serviciului Juridic, prin care ne informează că, pentru imobilul situat în Timişoara , str. Jules Verne nr. 5 nu figurează litigii pe rolul instanţelor de judecată.
Prin adresa nr. MTM2023-1490/15.02.2023, Compartimentul Fond Funciar, ne informează că imobilul-teren menţionat mai sus figurează a fi solicitat de către proprietarul clădirii în baza Legii 87/2022.
Potrivit evidenţelor Biroului Clădiri, Terenuri, în momentul de față, respectiv din dosarele depuse în temeiul Legii nr.10/1991 rezultă faptul că pentru imobilul situat în Timișoara, str. Jules Verne nr. 5 înscris în CF nr. 435242 Timişoara (CF vechi 2324), nr.top. 1690/b/1/a/1/4/1 nu au fost depuse cereri de revendicare prin notificare.
       	Conform prevederilor Ordonanței de Urgență nr. 57/2019 privind Codul Administrativ, art.361,alin.(2) ” Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz,
dacă prin lege nu se dispune altfel.” 
Raportat la anexa 4 din Ordonanţa de Urgenţă 57/2019 privind Codul Administrativ, privind bunurile de uz sau interes public din care rezultă că terenul menţionat nu se încadrează în aceasta şi coroborat cu faptul că pe terenul înscris în CF nr. 435242 Timişoara (CF vechi 2324), nr.top. 1690/b/1/a/1/4/1 se află o clădire proprietate privată cu destinaţie de locuinţă iar terenul aferent clădirii este împrejmuit şi nu prezintă interes public, constituind curtea imobilului din str. Jules Verne nr. 5 pe acest teren neavând acces decât proprietarul clădirii, rezultă fără echivoc că terenul în speţă nu este de natura domeniului public, respectiv de uz sau de interes public local. Mai mult decât atât, prin trecerea acestui imobil-teren din domeniul public al Municipiului Timişoara în domeniul privat al Municipiului Timişoara s-ar realiza o mai bună administrare a imobilului.
Având în vedere motivele expuse mai sus, propunem emiterea unei Hotărâri a Consiliului Local prin care să se aprobe trecerea din domeniul public al Municipiului Timişoara, în domeniul privat al Municipiului Timişoara a terenului aferent imobilului cu destinaţia de locuinţă, situat în Timişoara, str. Jules Verne nr. 5  înscris în CF nr. 435242 Timişoara, nr.top.1690/b/1/a/1/4/1.

